**ELŐTERJESZTÉS**

**Körmend város Önkormányzata Képviselő-testülete 2017. április 27-i ülésére**

**Tárgy:** autóbusszal végzett helyi személyszállítási tevékenységről szóló beszámoló megtárgyalása

Tisztelt Képviselő-testület!

AZ ÉNYKK Zrt. minden évben kötelezően elkészíti beszámolóját az előző évi szolgáltatás teljesítéséről Körmend városában.

A beszámolót megtárgyalásra Önök elé tárjuk.

2016. évben 41,2 ezer utas vette igénybe Körmenden a helyi személyszállítást, ami emelkedést mutat az előző évhez képest. A helyi járatos autóbuszok indulási helyének áthelyezése pozitív változást eredményezett a szolgáltatás igénybevételében.

A tevékenység ettől függetlenül veszteséges, a tavalyi évre a veszteség 6.818.505 Ft, amely a város költségvetését terheli. A helyi személyszállítás viszont nagyban megkönnyíti számos tanuló és nyugdíjas helyzetét a városban, ezért továbbra is megőrzendő önkormányzati szerepvállalásról van szó.

Kérem a beszámoló megtárgyalását.

**HATÁROZATI JAVASLAT**

Körmend város Önkormányzata Képviselő-testülete megismerte az ÉNYKK Zrt-nek a Körmend városában teljesített helyi személyszállítási szolgáltatásról szóló beszámolóját, és azt a melléklet szerint elfogadja.

Körmend, 2017. 04. 18.

**Bebes István**

**polgármester**